जंक्शन के समीप आनंद लोक होटल गली में मंगलवार की देर रात हुई अचानक फायरिंग से अफरातफरी मच गई। हालांकि तत्काल कोतवाली पुलिस ने मौके पर घेराबंदी करते हुए असलहों के साथ तीन बदमाशों को गिरफ्तार कर लिया। आरोपितों में प्रवीण के पास से एक देसी कट्टा और खोखा जबकि दूसर अमरजीत चौधरी के पास से शराब की बोतल मिली। वहीं एक अन्य होटल मालिक सचिन कुमार को आरोपितों की मदद करने के आरोप में पकड़ा गया।ड्ढr ड्ढr घटना फिल्मी स्टाइल में हुई। शराब के नशे में फायरिंग करने के बाद बदमाश वहीं पिस्तौल चमकाते हुए शोरगुल कर रहे थे। तभी घटनास्थल से थोड़ी ही दूरी पर जंक्शन गोलंबर पर खड़ी कोतवाली थाना की मोबाइल जिप्सी नंबर एक हरकत में आ गई। ट्रनी डीएसपी शिवली नोमानी ने बताया कि नशे की हालत में प्रवीण ने फायरिंग की थी पर क्यों की, फिलहाल यह स्पष्ट नहीं हो सका है। वैसे पूछताछ में उसने खुद को कानपुर के स्ििवल लाइन इलाके का निवासी बताते हुए यहां पी.ओ. की परीक्षा में शामिल होने के लिए आने की बात कही। हालांकि पुलिस इसकी सत्यता परख रही है। घटनास्थल के समीप ही आरोपित सचिन का होटल है। वैसे तहकीकात में अब तक पुलिस के सामने तीनों का कोई क्रिमिनल रिकॉर्ड सामने नहीं आया है। बहरहाल पूछताछ के बाद थाने में प्राथमिकी दर्ज कर बुधवार को तीनों आरोपितों को पुलिस ने जेल भेज दिया।